
Indoklás és hatásvizsgálat 
Martfű Város Önkormányzata Képviselő-testületének 

a személyes gondoskodást nyújtó gyermekjóléti és szociális ellátásokról szóló 7/2014.(II.28.) önkormányzati rendelet módosításáról szóló 

…../2015…….) önkormányzati rendelethez
Indokolás 
A Rendelet módosítására azért kerül sor, mivel Martfű Város Önkormányzatának Képviselő-testülete döntött arról, hogy a házi segítségnyújtást, a szociális étkeztetést valamint a nappali ellátást 2016. január 1. napjától a Szolnoki Kistérség Többcélú Társulása útján kívánja ellátni.
A gyermekjóléti szolgáltatást, a családsegítést és a bölcsődei ellátást továbbra is saját intézményei útján látja el önkormányzatunk.
A rendeletben szereplő egyéb ellátásokat jelenleg is a Szolnoki Kistérség Többcélú Társulása intézményeivel kötött megállapodás útján biztosította az önkormányzat, melyek továbbra is a társulás útján biztosítottak lesznek településünkön.

A szociális igazgatásról és szociális ellátásokról szóló 1993. évi III. törvény 92. § (1) bekezdésének b) pontja értemében, ha a személyes gondoskodást nyújtó szociális ellátásokat társulásban látják el a települések, akkor az ellátások igénybevételének szabályaira, a térítési díj megállapítására a társulási megállapodásban kijelölt települési önkormányzat alkot rendeletet.

A Szolnoki Kistérség Többcélú Társulása Szolnok Megyei Jogú Város Közgyűlését hatalmazta fel a rendeletalkotásra.

Fentiek alapján a rendeletet módosítani szükséges, illetve több rendelkezését hatályon kívül kell helyezni.

Részletes indokolás
1. §-hoz

Hatályon kívül helyező rendelkezést tartalmaz.
2. §-hoz

Azon ellátások körét tartalmazza, melyeket eddig is megállapodás útján biztosított az önkormányzat.
3. §-hoz

A személyes gondoskodást nyújtó ellátásokat biztosító intézményekről rendelkezik a §.
4. §-hoz

Hatályba léptető rendelkezést tartalmaz a §.
Hatásvizsgálat
1.
Társadalmi, gazdasági, költségvetési hatás:

A rendelet-módosításnak gazdasági, költségvetési hatása abban jelentkezik, hogy a társulás útján biztosított ellátások az önkormányzat számára megtakarítást eredményeznek.
2.
Környezeti és egészségi hatása, következményei:


Nincs
3.
Adminisztratív terheket befolyásoló hatás:


Nem jelentkezik többlet teher.
4.
A jogszabály megalkotásának szükségessége, a jogalkotás elmaradásának várható következményei:


A rendelet-módosítás a szervezeti átalakulás miatt szükséges. 

5. A rendelet alkalmazásához szükséges személyi, szervezeti, tárgyi és pénzügyi feltételek:

Rendelkezésre állnak. 

